**Zrušenie použitého postupu zákazky**

podľa § 57 ods.2 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon o verejnom obstarávaní)

**Identifikácia verejného obstarávateľa:**

Názov organizácie: Mesto Žiar nad Hronom

Adresa organizácie: Ul. Š. Moysesa č. 46, 965 19 Žiar nad Hronom

Internetová adresa organizácie (URL): www.ziar.sk

IČO: 00 321 125

Verejný obstarávateľ podľa § 7 ods. 1 písm. b) zákona č. 343/2015 Z.z.

**Predmet zákazky:** Zhromažďovanie dažďových vôd, jej využitie a likvidácia, Žiar nad Hronom

Predmetom je realizácia diela: *„* Zhromažďovanie dažďových vôd, jej využitie a likvidácia, Žiar nad Hronom*“* v zmysle projektovej dokumentácie – SO-01, SO-02, SO-03, SO-06, SO-07,SO-08, SO-09,SO-10.

**Zrušenie použitého postupu zákazky:**

Verejný obstarávateľ ruší verejné obstarávanie na predmet zákazky: Zhromažďovanie dažďových vôd, jej využitie a likvidácia, Žiar nad Hronom v zmysle projektovej dokumentácie na základe ustanovenia § 57 ods. 2, zákona o verejnom obstarávaní, v zmysle ktorého verejný obstarávateľ môže zrušiť verejné obstarávanie alebo jeho časť aj vtedy, **ak sa zmenili okolnosti, za ktorých sa vyhlásilo verejné obstarávanie**, **ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval**.

**Odôvodnenie zrušenia postupu verejného obstarávania:**

Počas procesu verejného obstarávania nastali dôvody pre ktoré nemožno od verejného obstarávateľa požadovať, aby vo verejnom obstarávaní pokračoval. Verejný obstarávateľ dňa 15.7.2019 obdŕžal Stanovisko k splneniu podmienky vyplývajúcej z výroku v Rozhodnutí o schválení Žiadosti o NFP a splneniu zákonných predpokladov pre uzatvorenie Zmluvy o poskytnutí NFP od poskytovateľa Slovenskej agentúry životného prostredia. Na základe vykonanej kontroly procesu zadávania predmetnej zákazky poskytovateľ zistil určité nedostatky v postupe verejného obstarávateľa s možným vplyvom na výsledok, ktoré nie je možné v tejto fáze verejného obstarávania odstrániť (nedostatky sa týkajú stanovenia opisu predmetu zákazky).

Vzhľadom k tomu, že poskytovateľ na základe vykonanej kontroly verejného obstarávania neodporučil spolufinancovanie predmetu zákazky, verejný obstarávateľ sa rozhodol v súlade s § 57 ods. 2 zákona č. 343/2017 o verejnom obstarávaní v znení neskorších predpisov zrušiť verejné obstarávanie na predmet zákazky s názvom Zhromažďovanie dažďových vôd, jej využitie a likvidácia v meste Žiar nad Hronom.

Verejný obstarávateľ upraví opis predmetu zákazky tak, aby bol pre poskytovateľa príspevku akceptovateľný a odporučil ho na spolufinancovanie a následne s upraveným opisom predmetu zákazky vyhlási nové verejné obstarávanie.

**Poučenie:**Proti tomuto zrušeniu môžete v zmysle § 170 ods. 3 zákona o verejnom obstarávaní podať námietku. Námietka musí byť doručená verejnému obstarávateľovi a Úradu pre verejné obstarávanie najneskôr do 10 dní odo dňa doručenia tohto oznámenia.

V Žiari nad Hronom, dňa 17.7.2019

.............................................

Mgr. Peter Antal

primátor